gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4461, del 17-03-2003 (2003/2778)

Informació pública del projecte de reparcel·lació forçosa de la unitat d'execució 52 LG-D del Pla General d'Ordenació Urbana de Castelló de la Plana i memòria i compte detallat i justificat de les quotes d'urbanització.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2778


Organisme emissor
:   Promociones Inmobiliarias Magna, SA

Tipus de document
:   Anunci

Informació pública del projecte de reparcel·lació forçosa de la unitat d'execució 47 GV-I del Pla General d'Ordenació Urbana de Castelló de la Plana i memòria i compte detallat i justificat de les quotes d'urbanització. [2003/Q2778]
  
A través d'este anunci es fa saber que ha sigut dipositat a l'Ajuntament de Castelló de la Plana el passat dia 14 d'octubre de 2002, mitjançant una instància amb registre d'entrada 26.256, una còpia del projecte de reparcel·lació forçosa de la unitat d'execució 24-UE-I del Pla General d'Ordenació Urbana de Castelló de la Plana, i memòria i compte detallat i justificat de les quotes d'urbanització a què estan afectes les parcel·les incloses a l'àmbit territorial d'esta unitat d'execució. Estos documents ?projecte de reparcel·lació forçosa i memòria i compte detallat i justificatiu de les quotes d'urbanització?, han sigut protocol·litzats a l'acta formalitzada pel notari de Castelló de la Plana, Joaquín Serrano Yuste, el dia 22 de novembre de 2002, que té el despatx professional a la plaça de Santa Clara, número 12, 5é.
  
Durant el termini de 20 dies, des de la publicació del contingut d'este anunci en el Diari Oficial de la Generalitat Valenciana, qualsevol persona interessada podrà obtindre una còpia de l'esmentada acta notarial de protocol·lització de documents, o sol·licitar que se li exhibisca, així com consultar a l'Ajuntament de Castelló de la Plana les actuacions que s'hagen generat com a conseqüència de la presentació del projecte de reparcel·lació i la memòria i compte detallat i justificat de les quotes d'urbanització. Hi podrà formular les al·legacions que considere d'interés en defensa dels seus drets, tot això a l'empara dels articles 69, 72.a, 48, 46 i concordants de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4503, del 20-05-2003 (2003/5856)

Convocatòria d'assemblea general ordinària.
-------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5856


Organisme emissor
:   Credit València Caja Rural, COOP Crèd. V.

Tipus de document
:   Convocatòria

Convocatòria d'assemblea general ordinària. [2003/5856]
  
Per acord del Consell Rector de Crèdit Valencia Caja Rural, Cooperativa de Crèdit Valenciana de data 29 d'abril de 2003, es convoquen tots els socis d'esta entitat a la reunió de l'assemblea general ordinària que es realitzarà a la seu social a València, carrer d'Eslida núm. 3, el proper dijous, 5 de juny, a les 17.00 hores en primera convocatòria, i a les 17.30 hores en segona convocatòria, amb el següent:
  
Orde del dia
  
1. Lectura de l'acta anterior.
  
2. Ratificació per l'assemblea general del nomenament del senyor Lucio Garijo Moyà com a membre del Consell Rector, en representació de la Cooperativa Agrícola d'Utiel, per substitució del senyor Gregori Yuste Muñoz per pèrdua de la seua condició de representant de la cooperativa en el Consell Rector.
  
3. Aprovació, si escau, dels comptes anuals i de l'informe de gestió de l'exercici 2002.
  
4. Distribució dels resultats/imputació de pèrdues.
  
5. Nomenament de dos socis per l'aprovació de l'acta.
  
6. Precs i preguntes.
  
Segons els estatuts, la documentació corresponent als acords es troba a disposició dels socis a la seu social. Els socis que ho sol·liciten per escrit tindran el dret de rebre gratuïtament una còpia d'estos documents abans de la realització de l'assemblea.
  
València, 29 d'abril de 2003.- El president: Salvador Galduf Lapiedra.
Diari Oficial de la Generalitat Valenciana


Sumari del DOGV 4467, del 26-03-2003 (2003/2991)

Procediment d'execució 66/2001
------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/2991


Organisme emissor
:   Jutjat Social Número 17 de Madrid

Tipus de document
:   Anunci

Procediment d'execució 66/2001 [2003/Q2991]
  
Número actuacions: DEM 117/2001
  
Número execució: 66/2001
  
Matèria: ordinari
  
Demandant: Sonia Moreno Recuero
  
Demandat: Itaca XXI, SL, Francisco Montalvá Vidal
  
Paloma Muñoz Carrión, secretària judicial del Jutjat Social número 17 de Madrid, faig saber:
  
Que en el procediment execució 66/2001 d'este Jutjat Social, que se seguix a instàncies de Sonia Moreno Recuero contra l'empresa Itaca XXI, SL, Francisco Montalvá Vidal, sobre ordinari, s'ha dictat la següent resolució:
  
Diligència
  
Madrid, 20 de febrer de 2003
  
La pose jo, la secretària judicial per a fer constar que ha transcorregut el termini concedit a les parts per a la impugnació de la liquidació d'interessos, sense que ho hagen verificat, de la qual cosa informe sa senyoria i hi acompanye proposta de resolució. En done fe.
  
Proposta de la secretària judicial
  
Paloma Muñiz Carrión
  
Interlocutòria
  
Madrid, 20 de febrer de 2003
  
Primer
  
En estes actuacions es va practicar la liquidació d'interessos, que fan una suma de 184,66 euros.
  
Segon
  
Donat l'oportú trasllat a les parts pel termini de 10 dies, perquè procediren a impugnar-la si els convenia, ho van deixar transcórrer sense fer cap manifestació.
  
Tercer
  
Consta consignada al compte d'este jutjat la suma de 670,54 euros per al pagament d'interessos.
  
Raonaments jurídics
  
Primer
  
Atés que no ha sigut impugnada en el termini establit en l'article 244 de la LEC la liquidació d'interessos per no cap de les parts i que esta està practicada conforme a dret, és procedent aprovar-la i pagar-la tot seguint l'orde establit en l'article 266 de la LPL.
  
Part dispositiva
  
S'aprova la liquidació d'interessos practicada per la suma de 184,66 euros al pagament de la qual resulta condemnada la part demandada en les presents actuacions.
  
Atés que consta en actuacions la quantitat de 670,54 euros, poseu a disposició de l'executant, Sonia Moreno Recuero, la quantitat de 184,66 euros, i lliureu a l'efecte els manaments oportuns.
  
Notifiqueu la present a les parts.
  
Manera d'impugnació
  
No s'hi pot interposar cap recurs.
  
Cosa que propose a sa senyoria per a la seua conformitat.
  
I perquè li valga de notificació en forma legal a Itaca XXI, SL, Francisco Montalvá Vidal, en parador ignorat, expedisc la present perquè s'inserisca en el Butlletí Oficial de la Província.
  
S'advertix al destinatari que les següents comunicacions es faran a les estrades d'este jutjat, tretes les que revestisquen forma d'interlocutòria o sentència, o es tracte de citació a termini.
Diari Oficial de la Generalitat Valenciana


Sumari del DOGV 4501, del 16-05-2003 (2003/5308)

Juí ordinari número 295/2001. Cèdula de notificació.
----------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/5308


Organisme emissor
:   Jutjat de Primera Instància Número 2 de València

Tipus de document
:   Anunci

Juí ordinari número 295/2001. Cèdula de notificació. [2003/Q5308]
  
Demandant: Francisco Ripoll, SL
  
Procuradora: Verónica Mariscal Bernal
  
Demandat: Contenedores Turia, SL
  
Procurador: -
  
Antonio M.ª Giménez Raurell, magistrat jutge de Primera Instància número 2 de València, faig saber:
  
Que en este jutjat i amb el número de juí ordinari 295/2001, consta dictada la resolució que, copiada en allò que cal, diu així la part dispositiva:
  
«Que amb l'estimació íntegra de la demanda presentada per la procuradora la senyora Mariscal Bernal, en representació de l'entitat Francisco Ripoll, SL, condemne l'entitat Contenedores Turia SL, amb el número de codi d'identificació fiscal N36099998, perquè pague a la demandant esmentada la quantitat de nou mil nou-cents vint euros i cinquanta-cinc cèntims (9.920,55 EUR), reclamada en la demanda, així com l'interés legal des de la data de la interposició de la demanda i a més a més la imposició de les costes d'este procediment.
  
Notifiqueu esta sentència en forma legal a les parts, i advertiu-los que contra esta s'hi pot interposar un recurs d'apel·lació per a davant l'Audiència Provincial de València, cosa que hauran de preparar per escrit davant d'este jutjat en el termini de cinc dies des de la notificació, amb els requisits establits en l'article 457 de la Llei d'Enjudiciament Civil.
  
Esta és la meua sentència, que pronuncie, mane i firme».
  
Cosa que es fa pública mitjançant este edicte, que s'inserirà en el butlletí oficial d'esta província perquè valga de notificació en forma legal al demandat i actualment en parador ignorat.
Diari Oficial de la Generalitat Valenciana


Sumari del DOGV 4422, del 21-01-2003 (2003/414)

Notificació a Antonio Bleda García. Expedient número 490/2000.
--------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/414


Organisme emissor
:   Conselleria de Benestar Social

Tipus de document
:   Anunci

Notificació a Antonio Bleda García. Expedient número 490/2000. [2003/A414]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer Primitivo Pérez, 8 d'Alacant de 10.00 a 14.00 hores.
  
- Expedient núm.: 490/2000.
  
- Interessat: Antonio Bleda García.
  
- Últim domicili conegut: desconegut a Aspe (Alacant).
  
- Resolució adoptada per la Direcció Territorial de Benestar Social d'Alacant, de data 19 de novembre de 2002, en la qual s'adopta el següent acord:
  
· Resolució de declaració de situació legal de desemparament, tutela automàtica i guarda en la R.C. Nazaret del seu fill menor C.B.M.
  
Contra esta resolució, els interessats podran interposar recurs davant l'orde jurisdiccional civil d'acord amb el que establix la Llei d'Enjudiciament Civil i segons el que disposa la disposició addicional 1a de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4484, del 22-04-2003 (2003/4300)

Informació pública de l'aprovació del projecte de la bandera municipal.
-----------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4300


Organisme emissor
:   Ajuntament de Gaibiel

Tipus de document
:   Anunci

Informació pública de l'aprovació del projecte de la bandera municipal. [2003/S4300]
  
Aprovat per l'Ajuntament en Ple, en sessió celebrada el dia 27 de desembre de 2002, el projecte de la bandera municipal de Gaibiel, se sotmet l'expedient a informació pública per termini d'un mes en el tauler d'anuncis de l'ajuntament i en el Diari Oficial de la Generalitat Valenciana, d'acord amb el que establix l'article 14 del Reial Decret 116/1994, de 21 de juny, del Govern Valencià, a fi que tots els que tinguen interés en este assumpte puguen examinar-lo i al·legar el que estimen convenient.
Diari Oficial de la Generalitat Valenciana


Sumari del DOGV 4480, del 14-04-2003 (2003/4333)

Informació pública de la modificació del pla parcial de Lloma Llarga, relativa a les parcel·les UR-1, UR-1.6 EU-90, ECG-1 ECG-2, EC-1 i TER-2, consistent a ajustar les dotacions públiques existents a les necessitats reals, així com l'increment d'altures a les parcel·les UR-1.1 i UR-1.2.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4333


Organisme emissor
:   Ajuntament de Paterna

Tipus de document
:   Anunci

Informació pública de la modificació del pla parcial de Lloma Llarga, relativa a les parcel·les UR-1, UR-1.5 LA-18, ECG-1 ECG-2, EC-1 i TER-2, consistent a ajustar les dotacions públiques existents a les necessitats reals, així com l'increment d'altures a les parcel·les UR-1.1 i UR-1.2. [2003/4333]
  
El Ple de l'Ajuntament, en la sessió ordinària realitzada el passat dia 27 de març, va acordar sotmetre a informació pública, d'acord amb el que establix l'article 45 de la Llei 6/94, de la Generalitat Valenciana, Reguladora de l'Activitat Urbanística, la Modificació del Pla Parcial de Lloma Llarga, relativa a les parcel·les UR-1.1, UR-1.2, UR-19, ECG-1, ECG-2, EC-1 i TER-2; consistent a ajustar les dotacions públiques existents a les necessitats reals, així com l'increment d'altures a les parcel·les UR-1.1 i UR-1.2.
  
Cosa que se sotmet a informació pública, i s'advertix de la possibilitat de consultar l'expedient i formular al·legacions, pel termini de vint dies hàbils (comptadors des de la publicació d'aquest edicte al DOGV).
  
Es fa constar que queden suspeses les llicències de parcel·lació de terrenys, d'edificació i enderrocament, en tot l'àmbit afectat, d'acord amb el que disposa l'article 57 de la Llei 6/94, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4512, del 02-06-2003 (2003/6018)

Nomenament de Miguel Ángel Cabanes Amorós com a funcionari de carrera, agent de la policia local.
-------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/6018


Organisme emissor
:   Ajuntament de Montserrat

Tipus de document
:   Anunci

Nomenament de Miguel Ángel Cabanes Amorós com a funcionari de carrera, agent de la policia local. [2003/F6018]
  
Per mitjà de la Resolució de l'Alcaldia de data 12 de maig de 2003, s'ha nomenat Miguel Ángel Cabanes Amorós, DNI número 68802496-Y, funcionari de carrera de l'Ajuntament de Monserrat, pertanyent a l'escala d'administració especial, subescala de servicis especials, classe d'agent de policia local, nivell C.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4417, del 14-01-2003 (2003/43)

Informació pública de la modificació puntual número 1, punt 6.º de les normes urbanístiques de Masalavés.
---------------------------------------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/43


Organisme emissor
:   Ajuntament de Massalavés

Tipus de document
:   Anunci

Informació pública de la modificació puntual número 1, punt 6.º de les normes urbanístiques de Masalavés. [2003/S43]
  
L'Ajuntament, en sessió plenària celebrada el dia 20 de novembre de 2002, va adoptar l'acord d'aprovar inicialment i provisionalment, en el cas que no es presenten al·legacions, la modificació puntual número 1, punt 6 de les normes urbanístiques de Masalavés (València) per un període mínim d'un mes, anunciat en el Diari Oficial de la Generalitat Valenciana i en un periòdic d'àmplia difusió, comptador a partir del dia següent de la publicació en el Diari Oficial de la Generalitat Valenciana.
  
L'esmentada modificació se sotmet a informació pública per a ser examinada per qualsevol persona interessada, en este ajuntament, en horari d'oficina, per a formular les al·legacions o observacions que estimen pertinents.
Diari Oficial de la Generalitat Valenciana


Sumari del DOGV 4640, del 28-11-2003 (2003/12331)

Concurs número 571/2003. Adquisició d'un autobús de 30 places com a mínim, més conductor, d'energia alternativa eco-dièsel, per al Servici de Transports Urbans.
----------------------------------------------------------------------------------------------------------------------------------------------------------------

### Dades del document

Número de DOGV
:   4640

Data del DOGV
:   28-11-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/12812


Data del document
:   20-11-2003

Organisme emissor
:   Ajuntament d'Alzira

Tipus de document
:   Concurs

Descriptors 

:   * Alzira
    * contracte de serveis
    * personal de conducció
    * licitació
    * contracte de subministraments
    * autobús

Concurs número 571/2003. Adquisició d'un autobús de 30 places com a mínim, més conductor, d'energia alternativa eco-dièsel, per al Servici de Transports Urbans. [2003/M12714]
  
Aprovats per la Comissió de Govern, de data 19 de novembre de 2003, els plecs de condicions que han de regir el concurs per a la contractació de l' adquisició d'un autobús de 30 places com a mínim, més conductor, d'energia alternativa eco-dièsel, per al Servici de Transports Urbans, s'exposen de forma simultània, i es realitza una unitat d'acte, els plecs de condicions per a aprovar-los i l'anunci per a la presentació de proposicions (de licitació); es podran presentar reclamacions contra els plecs durant els huit dies hàbils següents a la publicació de l'anunci en el Butlletí Oficial de la Província de València, d'acord amb les següents condicions:
  
Entitat adjudicadora: Ajuntament d'Alzira - Servicis Públics. Expedient número 571/2003.
  
Objecte del contracte: adquisició d'un autobús de 30 places com a mínim, més conductor, d'energia alternativa eco-dièsel, per al Servici de Transports Urbans.
  
Forma d'adjudicació: concurs.
  
Tramitació: urgent.
  
Tipus: 117.000 e, a la baixa, (IVA inclòs).
  
Presentació ofertes: en l'Ajuntament, durant 10 dies hàbils següents al de la publicació del present anunci en el BOP, en hores d'oficina, tret que siga dissabte o festiu, cas en què finalitzarà el dia hàbil següent.
  
Obertura de les ofertes: a les 09.00 hores del dia hàbil següent al de finalització del termini de presentació, tret que siga dissabte; cas en què serà el dia hàbil següent.
  
Despeses: seran de compte i a càrrec de l'adjudicatari totes les despeses de l'expedient, inclòs el present anunci.
Diari Oficial de la Generalitat Valenciana


Sumari del DOGV 4616, del 27-10-2003 (2003/11221)

Informació pública de la fusió de Caja de Elche, Caja Rural, Cooperativa de Crèdit Valenciana i Caja Rural del Mediterráneo, Ruralcaja, Societat Cooperativa de Crèdit.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4616

Data del DOGV
:   27-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11873


Organisme emissor
:   Caixa d'Elx, Caixa Rural COOP Crèd. V.

Tipus de document
:   Anunci

Informació pública de la fusió de Caja de Elche, Caja Rural, Cooperativa de Crèdit Valenciana i Caja Rural del Mediterráneo, Ruralcaja, Societat Cooperativa de Crèdit. [2003/M11231]
  
En compliment del que disposa l'article 75.2.b) de la Llei 6/2003, de 24 de març, de Cooperatives de la Comunitat Valenciana i per tal de possibilitar l'exercici del dret d'oposició de creditors i obligacionistes, es fa públic que les assemblees generals de Caja de Elche, Caja Rural, Cooperativa de Crèdit Valenciana i Caja Rural del Mediterráneo, Ruralcaja, Societat Cooperativa de Crèdit, han acordat, en les seues reunions celebrades amb data 30 de juny i 15 d'octubre de 2003, respectivament, la fusió de les dites cooperatives, mitjançant l'absorció de la primera per l'última, succeint l'absorbent a títol universal en la totalitat dels drets i obligacions de l'absorbida. El dit acord de fusió ha sigut adoptat d'acord amb el projecte de fusió depositat en els registres mercantils d'Alacant i València i queda sotmés a la condició suspensiva d'obtenció de la preceptiva autorització administrativa.
  
La data a partir de la qual les operacions de la societat que s'extingix es consideren realitzades, a efectes comptables per compte de la societat a la qual traspassa el seu patrimoni, és l'1 de gener de 2003.
  
Elx, 15 d'octubre de 2003.- El director general: Fernando García Pomares.